Diari Oficial de la Generalitat Valenciana


Sumari del DOGV 7677, del 14-12-2015 (2015/9872)

RESOLUCIÓ de 24 de novembre de 2015, del director general de Política Educativa, per la qual es resol la convocatòria del programa per al desenvolupament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i els conservatoris elementals i professionals de Música i Dansa de titularitat de la Generalitat, per al curs acadèmic 2015-2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9872


Data del document
:   24-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 de novembre de 2015, del director general de Política Educativa, per la qual es resol la convocatòria del programa per al desenvolupament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i els conservatoris elementals i professionals de Música i Dansa de titularitat de la Generalitat, per al curs acadèmic 2015-2016. [2015/9872]  
  
Per Resolució de 3 de juliol de 2015, de la Conselleria d'Educació, Investigació, Cultura i Esport, es va convocar el programa per al desenvolupament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i els conservatoris elementals i professionals de Música i Dansa de titularitat de la Generalitat.  
Obrant a poder de l'òrgan instructor totes les sol·licituds presentades, es va constituir el 20 d'octubre de 2015 la comissió per a l'estudi i valoració dels projectes, segons estableix la base novena de l'annex I de la resolució esmentada.  
Publicada en data 22 d'octubre de 2015, en la pàgina web de la Conselleria d'Educació, Investigació, Cultura i Esport, la relació provisional de centres docents amb projectes seleccionats, indicant les assignacions econòmiques proposades, i la relació de centres docents amb projectes no seleccionats especificant els motius, transcorregut el termini per a presentar al·legacions, d'acord amb la base onze de l'annex I de la resolució de referència.  
Comprovada la documentació presentada, una vegada transcorregut el termini d'al·legacions, estudiades i, si és el cas, ateses les dites al·legacions.  
Havent sigut informat per la comissió de valoració dels projectes no seleccionats i els seus motius, de la valoració dels projectes seleccionats i les quanties assignades.  
Vista la proposta definitiva de resolució de data 4 de novembre de 2015, elevada per l'òrgan instructor de la convocatòria del programa per al desenvolupament de projectes d'innovació per a la lluita contra el fracàs escolar a través d'activitats de promoció de la música.  
En virtut del que disposa la base onze de la resolució de convocatòria, i conforme la delegació efectuada per a resoldre la convocatòria per la disposició final primera de l'esmentada resolució, resolc:  
  
  
Primer  
Assignar als projectes seleccionats que figuren en l'annex I d'aquesta resolució les quanties econòmiques que s'indiquen en cada cas, les quals s'abonaran amb caràcter de despesa extraordinària de funcionament, amb càrrec al capítol II del programa pressupostari 421.50, del pressupost de la Generalitat de l'any 2015, dotat amb un import global màxim de 600.000 euros, dels quals s'assignen 599.995,04 euros.  
  
Segon  
Declarar projectes no seleccionats els que figuren en l'annex II d'aquest document pels motius que en cada cas s'indiquen.  
  
Tercer  
De conformitat amb el que disposa el resolc segon de la resolució de convocatòria les quantitats concedides als projectes seleccionats tindran la finalitat d'ajudar a sufragar totalment o parcialment les despeses que genere la seua realització, sempre que no impliquen inversió o adquisició de material inventariable.  
  
Quart  
El pagament de les assignacions econòmiques es realitzarà als beneficiaris conforme el que preveu la base tretze de l'annex I de la resolució de convocatòria.  
  
València, 24 de novembre de 2015. El director general de Política Educativa, p. d. (R 03.07.2015, de la Conselleria d'Educació, Investigació, Cultura i Esport; DOCV 7575, 21.07.2015): Jaume Fullana Mestre.